

**KAZLŲ RŪDOS SAVIVALDYBĖS ADMINISTRACIJOS**

**DIREKTORIUS**

|  |
| --- |
| **ĮSAKYMAS** |
| **DĖL LEIDŽIAMO STATYBOS DARBŲ PRADŽIOS IR PABAIGOS LAIKO NUSTATYMO, STATYBOS DARBŲ TRIUKŠMO KONTROLĖS ATLIKIMO IR TRIUKŠMO ŠALTINIŲ VALDYTOJŲ, KURIE NĖRA ŪKIO SUBJEKTAI, PLANINIŲ PATIKRINIMŲ TAISYKLIŲ PATVIRTINIMO** |
| 2022 m. spalio d. Nr. AT-  Kazlų Rūda |

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos triukšmo valdymo įstatymo 13 straipsnio 2 dalies 4 ir 9 punktais bei Triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolės vykdymo tvarkos aprašo, patvirtinto Lietuvos Respublikos Vyriausybės 2018 m. balandžio 4 d. nutarimu Nr. 321 „Dėl Lietuvos Respublikos triukšmo valdymo įstatymo įgyvendinimo“, 6 punktu:

1. N u s t a t a u Kazlų Rūdos savivaldybės teritorijoje leidžiamą statybos darbų pradžios ir pabaigos laiką:

1.1. darbo dienomis nuo 8.00 val. iki 18.00 val.;

1.2. šeštadieniais nuo 10.00 val. iki 17.00 val.;

1.3. sekmadieniais ir švenčių dienomis statybos darbai draudžiami.

2. Į g a l i o j u Kazlų Rūdos savivaldybės administracijos Teisės ir viešųjų pirkimų skyriaus specialistą, kurio funkcijos susijusios su viešosios tvarkos užtikrinimu, vykdyti triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolę Vyriausybės nustatyta tvarka ir atlikti triukšmo prevencijos viešosiose vietose taisyklių laikymosi kontrolę.

3. T v i r t i n u Triukšmo šaltinių valdytojų, kurie nėra ūkio subjektai, planinių patikrinimų taisykles (pridedama).

4. P r i p a ž į s t u netekusiu galios Kazlų Rūdos savivaldybės administracijos direktoriaus 2017 m. gegužės 25 d. įsakymą Nr. AT-357 „Dėl triukšmo šaltinių valdytojų, kurie nėra ūkio subjektai, planinių patikrinimo taisyklės“.

Šis įsakymas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

**Administracijos direktorė Regina Zasienė**

PATVIRTINTA

Kazlų Rūdos savivaldybės

administracijos direktoriaus

2022 m. spalio d.

įsakymu Nr. AT-

**TRIUKŠMO ŠALTINIŲ VALDYTOJŲ, KURIE NĖRA ŪKIO SUBJEKTAI, PLANINIŲ PATIKRINIMŲ TAISYKLĖS**

**I SKYRIUS**

**BENDROSIOS NUOSTATOS**

1. Triukšmo šaltinių valdytojų, kurie nėra ūkio subjektai, planinių patikrinimų taisyklės (toliau – Taisyklės) nustato statybos darbus atliekamus Kazlų Rūdos savivaldybės teritorijoje esančiose gyvenamosiose patalpose ir gyvenamosiose teritorijose atliekančių triukšmo šaltinių valdytojų, kurie nėra ūkio subjektai (toliau – Subjektai) planinių patikrinimų atlikimo tvarką ir trukmę bei planuojamų tikrinti triukšmo šaltinių valdytojų, kurie nėra ūkio subjektai, sąrašų (toliau – Sąrašas) sudarymo kriterijus.

2. Taisyklių tikslas – reglamentuoti veiklos atliekant statybos darbus, kurią vykdant gyvenamosiose patalpose ir teritorijose skleidžiamas triukšmas, valdymą, siekiant apsaugoti žmonių sveikatą bei aplinką nuo neigiamo triukšmo poveikio ir užtikrinti žmonių gyvenimo kokybę.

3. Taisyklėse vartojamos sąvokos:

3.1. **Triukšmas** – nepageidaujami arba žmogui kenksmingi išoriniai garsai, kuriuos sukuria žmonių veikla.

3.2. **Triukšmo prevencija** – priemonių, mažinančių triukšmo šaltinių įvairovę ir (ar) skaičių, užkertančių kelią viršyti triukšmo ribinius dydžius ir (ar) mažinančių triukšmo šaltinių garso slėgio, galios, stiprumo, energijos lygius, įgyvendinimas.

3.3. **Triukšmo šaltinio valdytojas** – triukšmo šaltinio savininkas arba kitas fizinis asmuo, teisėtai valdantis triukšmo šaltinį.

3.4. **Triukšmo šaltinis** – bet koks įrenginys ar objektas, kuris kelia (skleidžia) triukšmą.

3.5. **Gyvenamoji teritorija** – teritorija, kuri pagal teritorijų planavimo dokumentuose ar žemės valdos projektuose nustatytą žemės naudojimo būdą laikoma vienbučių ir dvibučių gyvenamųjų pastatų teritorija arba daugiabučių gyvenamųjų pastatų ir bendrabučių teritorija.

3.6. **Gyvenamosios patalpos** – patalpos, kurios pagal nekilnojamojo turto kadastre įrašytus duomenis laikomos gyvenamosios paskirties patalpomis.

3.7. Kitos Taisyklėse vartojamos sąvokos atitinka Lietuvos Respublikos nekilnojamojo turto kadastro įstatyme, Lietuvos Respublikos statybos įstatyme, Triukšmo valdymo įstatyme ir kituose nekilnojamųjų daiktų registravimą, statybą, teritorijų planavimą, triukšmo valdymą reglamentuojančiuose įstatymuose ir Lietuvos Respublikos Vyriausybės nutarimuose vartojamas sąvokas ir kituose teisės aktuose vartojamas sąvokas.

**ii SKYRIUS**

**TRIUKŠMO ŠALTINIŲ VALDYTOJŲ SĄRAŠO SUDARYMO KRITERIJAI**

4. Sąrašas sudaromas atsižvelgus į tikrintinų triukšmo šaltinių valdytojų atrankos kriterijus:

4.1. statybos darbų rūšis;

4.2. numatomų statybos, remonto darbų terminus;

4.3. numatomą triukšmo lygį;

4.4. planuojamą triukšmo trukmę per parą.

**iii SKYRIUS**

**PLANINIŲ PATIKRINIMŲ ATLIKIMO TVARKA IR TRUKMĖ**

5. Triukšmo šaltinių valdytojai, planuojantys statybos, remonto, montavimo darbus gyvenamosiose patalpose ir gyvenamosiose teritorijose, privalo ne vėliau kaip prieš 7 (septynias) kalendorines dienas iki šių darbų pradžios raštu pateikti Kazlų Rūdos savivaldybės administracijai (toliau – Administracija) pranešimą (1 priedas), kuriame turi būti nurodoma:

5.1. informacija apie triukšmo šaltinių naudojimo vietą (adresas);

5.2. planuojamas triukšmo lygis ir jo trukmė per parą;

5.3. triukšmo mažinimo priemonės.

6. Nepateikus Taisyklių 5 punkte nurodyto pranešimo darbai negali būti pradėti, o pradėti nedelsiant turi būti nutraukti.

7. Administracijos direktoriaus įgaliotas asmuo vykdantis triukšmo, kylančio atliekant statybos darbus gyvenamosiose patalpose ir gyvenamosiose teritorijose (toliau - Administracijos direktoriaus įgaliotas asmuo), gavęs pranešimą apie planuojamus statybos, remonto, montavimo darbus gyvenamosiose vietovėse, atsižvelgdamas į kriterijus, nurodytus Taisyklių 4 punkte, įtraukia Subjektą į planuojamų tikrinti Subjektų Sąrašą ir atlieka šiuos veiksmus:

7.1. įvertina, ar pranešime nurodytas planuojamų statybos darbų laikas atitinka Administracijos direktoriaus nustatyto statybos darbų pradžios ir pabaigos laiko reikalavimus;

7.2 nustato ar pateikta visa informacija nurodyta 5 punkte;

7.3. kaupia gautą informaciją, ją sistemina bei analizuoja;

7.4. kontroliuoja, kaip įgyvendinamos nurodytos triukšmo mažinimo priemonės.

8. Nustačius pranešimo apie planuojamus statybos darbus trūkumų, Administracijos direktoriaus įgaliotas asmuo ne vėliau kaip per 5 darbo dienas nuo pranešimo pateikimo kreipiasi į Subjektą, prašydamas ne vėliau kaip per 5 darbo dienas nuo Subjekto informavimo apie nustatytus trūkumus patikslinti ar pateikti trūkstamą informaciją.

9. Planiniai patikrinimai atliekami ne rečiau kaip kartą per statybos darbų numatytą laikotarpį, jei jis planuojamas ilgesnis, negu 30 (trisdešimt) kalendorinių dienų.

10. Ne vėliau kaip prieš dvi kalendorines dienas iki planinio patikrinimo pradžios Administracijos direktoriaus įgaliotas asmuo privalo nurodytu telefonu arba elektroniniu būdu informuoti Subjektą apie numatomą vykdyti patikrinimą, nurodant atliekamo patikrinimo pagrindą ir laiką.

11. Planinio patikrinimo metu nustačius teisės aktų reikalavimų nesilaikymo faktą, Subjektui teikiami triukšmo prevencijos ir mažinimo priemonių įgyvendinimo reikalavimai, kuriuos fiziniai asmenys turi įvykdyti ne vėliau kaip per 3 (tris) kalendorines dienas.

12. Pasibaigus Taisyklių 11 punkte nurodytam terminui Subjektui pateiktiems reikalavimams įvykdyti, per mėnesį atliekamas neplaninis patikrinimas iš anksto neįspėjus.

13. Neplaninio patikrinimo metu nustačius, kad neįgyvendinti 11 punkte nurodyti triukšmo prevencijos ir mažinimo priemonių įgyvendinimo reikalavimai, pagal Lietuvos Respublikos administracinių nusižengimų kodeksą pradedama administracinio nusižengimo teisena dėl Lietuvos Respublikos triukšmo valdymo įstatymo ir kitų teisės aktų, reglamentuojančių triukšmo valdymą, nevykdymo ar pažeidimo.

14. Planinio patikrinimo ilgiausia trukmė – dvi darbo dienos nuo patikrinimo pradžios, kai Administracijos direktoriaus įgaliotas asmuo prisistato tikrinamo Subjekto atstovui. Planinio patikrinimo trukmė gali būti pratęsta, bet ne ilgiau kaip iki 7 (septynių) darbo dienų. Patikrinimas įforminamas patikrinimo aktu (2 priedas).

**IV SKYRIUS**

**BAIGIAMOSIOS NUOSTATOS**

15. Triukšmo šaltinių valdytojai privalo laikytis nustatytų triukšmo ribinių dydžių, leidžiamo statybų darbų pradžios ir pabaigos laiko ir užtikrinti, kad naudojamų įrenginių triukšmo lygis neviršytų vietovei, kurioje naudojami triukšmo šaltiniai, nustatytų triukšmo ribinių dydžių bei netrikdyti viešosios rimties.

16. Triukšmo šaltinių skleidžiamo triukšmo matavimai atliekami teisės aktų nustatyta tvarka. Vertinant triukšmą gali būti remiamasi ir kitais įrodymais (liudytojų, nukentėjusiųjų parodymai, garso, vaizdo įrašai ir panašiai).

17. Taisyklėse nustatytų reikalavimų laikymosi kontrolę užtikrina Administracijos direktoriaus įgaliotas asmuo.

18. Taisyklės gali būti papildomos ir keičiamos Savivaldybės administracijos direktoriaus įsakymu.

**\_\_\_\_\_\_\_\_\_\_\_\_\_\_\_\_\_\_\_\_\_\_**

Triukšmo šaltinių valdytojų, kurie nėra ūkio

subjektai, planinių patikrinimų taisyklių

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Juridinio asmens pavadinimas arba fizinio asmens vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Buveinės arba gyvenamosios vietos adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Telefono numeris, el. pašto adresas)

**Kazlų Rūdos savivaldybės administracijai**

**Pranešimas**

20\_\_\_\_ - \_\_\_\_ - \_\_\_\_

Kazlų Rūda

Atsižvelgdamas į Lietuvos Respublikos triukšmo valdymo įstatymo 14 straipsnio 2 dalį, teikiu šią informaciją:

1. Planuoju pradėti darbus gyvenamojoje vietovėje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(remontuojamų patalpų adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.1. Darbų apimtys:

🞎 statybos 🞎 remonto 🞎 montavimo 🞎 griovimo.

1.2. Darbų pobūdis:

🞎 pertvarų griovimas 🞎 baldų montavimas 🞎 betonavimas,

🞎 sanitarinių mazgų keitimas 🞎 plytelių klijavimas 🞎 tinkavimas,

🞎 elektros instaliacijos keitimas 🞎 durų (langų) keitimas

🞎 kita \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.3. Numatomi galimi triukšmo šaltiniai:

🞎 pneumatinis plaktukas 🞎 diskinis pjūklas 🞎 elektrinis perforatorius

🞎 kūjis 🞎 el. maišytuvas 🞎 elektrinis oblius

🞎 elektrinis gręžtuvas 🞎 kampinis šlifuoklis

🞎 kita \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.4. Numatomi rangovai ar remontą atliekantys asmenys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.5. Darbai bus atliekami nuo \_\_\_\_\_\_\_\_\_\_\_\_\_\_\_\_\_\_\_\_ iki \_\_\_\_\_\_\_\_\_\_\_\_\_\_\_\_\_\_\_\_\_\_

(data) (data)

2. Planuojamo triukšmo lygis ir jo trukmė per parą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbų intensyvumas)

3. Triukšmo mažinimo priemonės \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Informaciją pageidauju gauti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(el. paštu, raštu, telefonu)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_           \_\_\_\_\_\_\_\_\_\_\_\_\_\_\_\_\_\_\_\_\_\_

(parašas)                        (vardas ir pavardė)

Triukšmo šaltinių valdytojų, kurie nėra ūkio

subjektai, planinių patikrinimų taisyklių

2 priedas

**KAZLŲ RŪDOS SAVIVALDYBĖS ADMINISTRACIJA**

**TRIUKŠMO ŠALTINIO VALDYTOJŲ, KURIE NĖRA ŪKIO SUBJEKTAI,**

**PLANINIO IR NEPLANINIO PATIKRINIMO AKTAS**

20\_\_\_\_ - \_\_\_\_ - \_\_\_\_

Kazlų Rūda

Vadovaujantis Triukšmo šaltinių valdytojų, kurie nėra ūkio subjektai, planinių  patikrinimų taisyklėmis ir atliekant triukšmo šaltinio valdytojo planinį/neplaninį (*pabraukti*) patikrinimą nustatyta, kad darbai atliekami:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

( patalpų adresas, vietovės pavadinimas)

Nustatytos atliekamų darbų apimtys:

🞎statybos 🞎remonto 🞎montavimo 🞎griovimo

Nustatytas atliekamų darbų pobūdis:

🞎 pertvarų griovimas 🞎 baldų montavimas 🞎 betonavimas

🞎 sanitarinių mazgų keitimas 🞎 plytelių klijavimas 🞎 tinkavimas

🞎 elektros instaliacijos keitimas 🞎 durų (langų) keitimas

🞎 kita \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nustatyti naudojami triukšmo šaltiniai:

🞎 pneumatinis plaktukas 🞎 diskinis pjūklas 🞎elektrinis oblius

🞎 elektrinis perforatorius 🞎elektrinis. maišytuvas 🞎 kampinis šlifuoklis

🞎 kūjis 🞎elektrinis gręžtuvas

🞎 kita\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nustatyti darbus atliekantys rangovai ar asmenys: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pažeidimų nenustatyta / nustatyti pažeidimai : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nereikalinga išbraukti)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Administracijos direktoriaus įgalioto asmens reikalavimai:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Triukšmo šaltinio valdytojas:       \_\_\_\_\_\_\_\_\_\_\_\_\_           \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)                        (vardas ir pavardė)

Administracijos direktoriaus

įgaliotas asmuo: \_\_\_\_\_\_\_\_\_\_\_\_\_         \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)                     (pareigos, vardas ir pavardė)